[{"text_idx": "#000010", "text": "Hau da euskal industriarentzako arreta zerbitzua"}, {"text_idx": "#000014", "text": "Prefabricados Alberdin praktikak egin eta STEN Sistemas Te\u0301cnicos de Encofradosen Bizkaiko eremuaren arduradun gisa lan egin ondoren, Camozzira heldu zen, Ibe\u0301rica filiala sortzen laguntzeko; duela 5 urte jarri zuen martxan 4 kideko lantalde batek, gogo eta ilusio handiz."}, {"text_idx": "#000015", "text": "Camozzi nazioarteko enpresa bat da; nola heldu da BICera?\nCamozzi talde bat da, eta bost dibisio ditu; gu Automationen gaude, handienean. Automation da dibisio indartsua, eta mundu osoan dago."}, {"text_idx": "#000016", "text": "Camozzi Automation Italian sortu zen, 1964an. Enpresa handia eta ezaguna da, eta mundu osoan ditu filialak. Espainian, banatzaile esklusibo batek ordezkatzen zuen, eta Portugalen ere berdin, baina ez marka gisa."}, {"text_idx": "#000017", "text": "Joao Luis Motak jarri zuen filial hau martxan, gure manager zuzendaria izandakoak. Joao BICen lanean zegoen ordurako, berak sortutako beste startup batekin, eta, beraz, lekua ezagutzen zuen, eta bazekien handitzeko zer aukera eskaintzen duen ingurune honek. Camozzi multinazionalak ere ontzat hartu zuen startupen testuinguru honetan hazteko aukera, eta halaxe egin zen."}, {"text_idx": "#000018", "text": "Multinazional baten barruko startup bat gara. Gu hasi ginen Italian logistikako makro-biltegi bat ireki zutenean. Ideia zen stockik ez edukitzea filialetan, eta guztia Italian zentralizatzea. Lehen filiala izan ginen zuzeneko bidalketarekin lan egiten. Kudeaketa guztia egiten dugu, baina bezeroari Italiatik bidaltzen zaio produktua zuzenean."}, {"text_idx": "#000019", "text": "Gainera, Italiako zentralarekin batera, proiektu eta ideia berriak lantzen ari gara, toki ikuspegi batetik baina soluzio globalak bilatuz."}, {"text_idx": "#000021", "text": "Automatizazio industrialerako eta fluidoen kontrol-sistemetarako produktuak fabrikatzen ditugu. Automatizazio industrialaren barruan, hiru teknologiarekin egiten dugu lan: teknologia pneumatikoa, teknologia pneumatiko proportzionala, eta eragingailu elektrikoak."}, {"text_idx": "#000022", "text": "Askotariko sektoreetan gaude presente; esaterako, industrian, garraioan eta bizitza-zientzietan."}, {"text_idx": "#000023", "text": "Zein dira orain esku artean dituzuen proiekturik garrantzitsuenak?\nCamozzi globalaren mailan, proiektu oso interesgarri bat dugu pintza pneumatiko adimendunei dagokienez. Ideiaren sorburua da pintza pneumatiko arrunt bat eraldatzea pertsona baten eskuaren antzeko pieza bat lortzeko. Horrek gaitasuna izan behar du tenperatura, pisua eta halako aldagaiak neurtzeko."}, {"text_idx": "#000025", "text": "Hazten jarraitzea, Iberiar penintsulan gu ezagut gaitzaten lanean jarraitzea, eta proiektu gehiagotan sartzea. Gustatuko litzaiguke hedatzea, eta proiektu zehatz batzuk aztertzen hastea. Eta kolaborazioak bilatzea ere bai."}, {"text_idx": "#000026", "text": "Une honetan, BICen instalazioetatik bertatik, automatizazio-prozesuetako bezero jakin batzuentzako muntaketak egiten ari gara dagoeneko, eta gure helburuetako bat hori da, hain zuzen, mota horretako ekintzetan haztea."}, {"text_idx": "#000027", "text": "Skootik adimen artifizialaren aldeko apustua egiten du, informazioa errentagarri bihurtzeko eta erabaki eraginkorrak hartzeko\n500 pertsona baino gehiago elkartu dira BIND 4.0ren DEMO DAY jardunaldian industriaren azken berrikuntzak eta joerak ezagutzeko\nStartup teknologikoak eraikitzeko artea: Steve Blanken lezioak eta aholkuak\nSURAI proiektua aurrera doa erabaki kirurgikoari laguntzeko sistema adimenduna lortzeko helburuarekin"}, {"text_idx": "#000035", "text": "Zertan lagun diezazukegu?Hau da euskal industriarentzako arreta zerbitzua"}]